સૂત્રો દ્વારા પ્રાપ્ત માહિતી અનુસાર અમિત શાહના પુત્ર જય શાહની સગાઇ આગામી 13 જુલાઇના રોજ થવાની છે. જેને પગલે તેઓ અમદાવાદ આવ્યા છે. નોંધનીય છે કે સગાઇ અંગેનું આમંત્રણ આપવા માટે અમિત શાહ જમાલપુરમાં આવેલા શ્રી જગન્નાથ મંદિર પણ પહોંચ્યા હતા. તેમણે મંદિરના મહંત દિલિપદાસજી મહારાજને સગાઇ સમારંભમાં હાજર રહી પુત્રને આશીર્વાદ આપવા માટે આમંત્રણ પાઠવ્યું હતું. તેમણે રવિવારે મંદિરમાં પૂજા પણ કરી હતી. આ અંગેની માહિતી મંદિરના મેનેજર મહેન્દ્ર ઝાએ આપી હતી.